text: · ينزع الجزء الأخضر من الباذنجان من دون تقشيره , يقطع إلى شرائح طولية بسماكة أقل من سنتيمتر بقليل ثم ترش الشرحات بالملح و تترك لمدة نصف ساعة ثم تغسل من الملح بالماء و تعصر بلطف للتخلص من الماء الإضافي .
text: #000005
text: · يسخن الزيت ثم تقلى فيه شرحات الباذنجان على مراحل حتى تشقر قليلاً من الجهتان ثم توضع على ورق ماص .
text: #000006
text: · يقلي البصل بزيت الزيتون حتى يصبح شفافاً , تضاف اللحمة و تقلب على نار قوية حتى تنضج اللحمة و تتلون و يجف مرقها .
text: #000007
text: · يضاف الخل و البندورة و تقلب الصلصة ثم تتبل بالبهارات و الملح و بعد أن يغلي يغطى القدر و يترك على النار الهادئة لمدة 15 دقيقة مع التحريك من وقت لأخر ثم يبعد القدر عن النار و يضاف البقدونس .
text: #000008
text: · تحضر صلصة البيشاميل : تذوب الزبدة على النار ثم يبعد القدر عن النار و يضاف الطحين و يقلب حتى الحصول على مزيج متجانس .
text: #000009
text: · يعاد مزيج الزبدة و الطحين للنار ثم يضاف الحليب و البهارات بالتدريج مع التحريك بعد كل إضافة ثم تترك الصلصة تغلي لبضع دقائق حتى تصبح ناعمة و متجانسة , يبعد القدر عن النار و تترك الصلصة لتهدأ قليلاً .
text: #000010
text: · يدهن طبق بايركس من القياس المتوسط بالزبدة ثم ترتب فيه نصف شرائح الباذنجان ثم يغطى بنصف صلصة اللحمة ثم تصف باقي شرائح الباذنجان و تغطى بباقي صلصة اللحمة .
text: #000011
text: · يخفق البيض قليلاً مع الجبنة ثم يمزج مع البيشاميل المجهز و تقلب الصلصة حتى تتجانس ثم تغطى بها صوص اللحمة و تغطى بطبقة من الجبنة و أخيراً ينثر فوقها فتات الخبز المحمص في حال استخدامه .
text: #000012
text: · تخبز الموساكا في فرن محمى مسبقاً على درجة حرارة 180 درجة لمدة 45 – 60 دقيقة حتى تشقر ثم تترك لتهدأ لمدة 10 دقائق قبل تقديمها لكي يصبح تقطيعها أسهل ثم تقدم .
text: #000013
text: · يمكن أن تستخدمي شرائح من البطاطا المقلية عوضاً عن شرائح الباذنجان أو يمكن استخدام الباذنجان و البطاطا معاً .
text: #000014
text: وصفات تانية ممكن تعجبك
text: #000015
text: بس هادي الطريقة لذيذةو سهلة و لازم جربها شي نهار
text: #000018
text: على عيني اختي الكريمة منى ..
  اذا بتحبي اكتبلك الطريقة هون او الطريقة اللي بتشوفيها مناسبة..
text: #000022
text: السلام عليكم و رحمة الله و بركاته
  عجبتني كتيرالوصفة و بدي جربا ان شاء الله مرة بالبادنجان و مرة بالبطاطاو كمان بالبطاطا و البادنتجان مع بعض و ان شاء الله تضبط بس عندي سؤال انا بهالفترة ما راح اقدر استعمل لحمه مفرومة فهل بقدر قطع اللحم العادي لشقف كتير زغيرة و استعملو ازا ينفع قوليلي و ازا لا بنطر حتى يصير فيني استعمل اللحمه المفرومة
  ربنا يوفقك و يسهل دربك
text: #000025
text: السلام عليكم و رحمة الله و بركاته
  جازاك الله خيرا بدي اسألك شي ازا ممكن و هو اني ما بحب كتير طعمة الجبن المبشور — بعرف انو كتار بيحبوهابس انا بفضل طعمة الجبن الابيض العادي متل لافاش كيري و كيري و هيك المهم انو النتيجة لمن منحط لافاش كيري من فوق بتختلف عن الجبن المبشور اللي بيدوب فشو رايك راح تطلع منيحة او لا و ازا في شي طريقة بتعرفيها بتساعد و هالشي ينطبق على البيتزا يعني راح استعمل جبن ابيض حطو شوي بالفريزر و بعدين ابشره فشو قولك بينفع او لا و شو بيتغير
text: #000028
text: ممكن تستعملي الجبنة البيضا للبيتزوا , بس ما رح تطلع بيتزا , رح تطلع شي بيشبه فطاير الجبنة , طيبة بس مو بيتزا
text: #000030
text: السلام عليكم و رحمة الله و بركاته
  :cry :cry شكرا على المساعدة يلا لكان راح صير اتعامل مع الجبن المبشور و ان شاء الله
text: #000031
text: بتقلي البطاطا لتستوي و بعدها بطبقي الوصفة عاادي , لذيذة جداً بس بالباذنجان مشهورة اكتر
text: #000033
text: عوافي مقدما , غطي الصينية و اتركيها بالبراد لوقت اللزمة و اذا ما اتحمرت اشعليها كم دقيقة من فوق بس عينك عليها لحتى ما تحمر زيادة :zzz
text: #000037
text: البيشاميل بعد ما يغلي تقريبا أربع خمس غلوات بتشيليه
text: #000038
text: السلام عليكم و رحمة الله و بركاته
  الله يسلمك اختي منى
  انت قصدك خليها بالبراد و هي غير ناضجة كتير بيناسبني هالشي بس ازا خلص نضجت في الفرن شو ساويلها كمان حطها بالبراد او خليها برا ل 3 او 4 ساعات
text: #000040
text: لا اذا حطيتيها بالبراد رح تصير كانها باايتة :roll , خليها برة و قبل التقديم ارجعي سخنيها شوي بالفرن , بالهنا
text: #000041
text: لا فيك تفوتيها فورا , بس لازم يكون الطبق المستعملتيه منيح لحتى ما ينكسر من تفاوت درجات الحرارة
text: #000043
text: هنا و ان شاء الله بتعجبك بالبطاطا كمان , هلا فيك أختي
text: #000046
text: أختي بيصير اذا كنت مضطرة , لان البطاطا الا ما تتغير طعمتها , و الصراحة انا لو منك ما بعملها , بحس طعمتها ما بتصير طيبة و الا ما تتاثر :roll
text: #000048
text: السلام عليكم و رحمة الله و بركاته
  معك حق اختي منى انا هيك فكرت لان البطاطابتصير طعمتها بايتة طيب شو رأيك بتحضير الحشوة قبل بيوم و وضعها بالبراد لبكرا بعتقد بتنفع ما هيك
text: #000050
text: الحشوة لحالها بتنفع اكيد و ما بياثر
text: #000051
text: ساويتها اليوم و طلعت كتير طيبة و خفيفة بس استغربت من شي و هو انو البطاطا نضجت كتير و صارت كأنها مو مقلية يا ترى هي هيك بتطلع
  لان كان بدي يبين ان البطاطا مقلية بعتقد السبب هو الحشوة لان هالمرة خليت فيها صوص اكتر مما معودة بقى شو قولك لان اذا هي اصلا بتطلع هيك يعني ما بتبين فيها البطاطا المقلية شو رأيك اذا شويت البطاطا في الفرن او هيك راح يطلع تقريبا نفس الطعم و منخلص من القلي
text: #000053
text: ما كتير فهمت الصراحة وين المشكلة , قصدك البطاطا فرطت ؟
text: #000054
text: على كل الاحول ممكن يكون ان الصوص كتير هو السبب , و اختي الوصفة اصولها بالبطاطا المقلية
text: #000055
text: لا مو هيك هو انا فكرت ان البطاطا راح تبين انها مقلية المشكلة هي انو ما بينت بدي اعرف اذا هي هيك بتطلع مثلا وصفة غراتان الدجاج بالصوص المميز بتبين لما تاكليها ان البطاطا مقلية هاد قصدي بس بالنسبة للطعمة و الشكل كل شي الوصفة ما شاء الله عليها طلعت بتجنن و كتير خفيفة
text: #000056
text: اااه , ايه هلا فهمت عليك .
text: #000057
text: اختي رح تبين طعمة البطاطا متل طعمة البطاطا بلقمة تشكن , معناها اما انك تركتيها كتير في الفرن , او ما قليتيها منيح :roll
text: #000058
text: كتير انبسطت انك اعتمدتي الوصفة , ريتو عافية على كل مرة رح تساويها
text: #000062
text: ماما قالتلي هديك المرة على هالوصفة وجربتها وياي شقد طيبة جربتها طبقة بطاطامقلية ثم بانجان وووووالباقي نفس الشي
  بس انا حطيت للصلصة فطر كمان
text: #000063
text: مممم , اكيد ما اطيبها بالفطر , انا احيانا بضيفه , بس الوصفة نزلتها فوق متل ما بيعملوها جماعة اليونان على الظبط :zzz
text: #000064
text: اختي ممكن تستبدلي الخل بالليمون و الاووريغانو بالزعتر الاخضر , بس بصورة عامة دائما انصحك بان تجربي الوصفة متل ما كتبتها , لانها ستعطيك افضل نتيجة
text: #000067
text: مرحبا منى.. اشتقتلكو كتير.. شو هالموساكا الحلوة هاي؟؟ ما شاء الله عن جد طيبة.. الإسبوع الماضي عملت نفس الوصفة، بس بتعرفي شو كان اسمها ؟؟ مسقعة بالبشاميل :grin .. كاين موساكا تحريف لكلمة مسقعة..
text: #000068
text: منى.. الحقيني حبيبي على صفحة الششبرك.. راح حط لك وصفة خطيرة هناك.. الششبرك البورصـلي بالدجاج.. إذا عجبتك نزليها بوصفة لحالها.. أوكي ؟؟ :zzz
text: #000069
text: ايه منوش الموساكا تحريف للمسقعة كاه اصله من عنااا :grin
text: #000070
text: الوصفة بتجنن نزلتها و صار الها اسبوع على الصفحة الرئيسية , يمكن ما شفتيها :roll
text: #000071
text: تسلم ايديك ست منى..ناوية بكرة أعملها.. بس بالعادة بتاكلي معها خبز الا رز؟؟
text: #000072
text: مممم هلا انا باكلها لوحدها , بس جربتها مع الرز و طلعت طيبة كتير
text: #000073
text: شكرا ست منى على الرد السريع..عملتها اليوم وكانت طيبة وأكلتها بالخبز بدون رز لاني تكاسلت اعمل رز..تسلم ايديك
text: #000074
text: صحتين و الف الف عافية شفاء , شو مبسوطة بردودك و بانك عم تجربي الوصفات و عم تطلع نمممم
text: #000077